Lav et referat af nedenstående tekst:

Tekst:
Margrete Læsø har de seneste uger været på værft på Ærø og igår aftes måtte den gamle færge Ane Læsø indstille sejladsen på grund af motorproblemer. Derfor har øens indbyggere i dag været afskåret fra fastlandet. - Vores rutiner bliver udfordret, når vi ikke kan komme med færgen. Det akutte beredskab fungerer heldigvis med helikopter, men der er selvfølgelig nogen, som har måtte aflyse deres aftaler på sygehus og tandlæge på fastlandet, siger Læsøs borgmester Tobias Birch Johansen (Venstre). Margrete Læsø skal hurtigt hjem fra værft Færgeudfordringer betød, at samtlige tre sejladser til og fra Læsø torsdag er aflyst. Borgmesteren håber, at færgedriften igen er normaliseret fredag formiddag, men det afhænger af, hvor hurtigt man får Margrete Læsø hjem fra værft på Ærø. - De arbejder så hurtigt, de kan med at få hende ud af dok. Planen var at det skulle være i morgen, men det sker forhåbentlig i eftermiddag (red. torsdag), og så tager turen hjem 15-19 timer, siger Tobias Birch Johansen. Den gamle færge, Ane Læsø, har den seneste tid været indsat som reserve på ruten mellem Vesterø og Frederikshavn, mens Margrete Læsø var på værft, og derfor var yderst uheldigt, at Ane Læsø blev ramt af problemer onsdag aften. Et hovedleje i en hovedmotor gik i stykker, og det vil holde færgen ude af drift det næste stykke tid. - Vi arbejder så hurtigt så muligt på at få Ane i drift igen, siger borgmester Tobias Birch Johansen. Ane Læsø sejlede torsdag formiddag til Frederikshavn, og det bliver formentlig her, at færgen skal til reparation.

Referat:
Al sejlads til og fra Læsø er aflyst torsdag. Begge øens to færger er sat ud af drift.